Käesoleva uuringu teoreetilise raamistiku moodustab "agenda loomise" (agenda setting) teooria, ajakirjandus  kui tegelikkuse rekonstruktsioon ja kriitiline diskursuse analüüs (van Dijk 1993, 1988a, 1988b, Fairclough 1992, 1995 etc). Teada on, et lisaks tegelikkuse taastootmisele loovad meediatekstid ka ise uut reaalsust (Fairclough, Wodak 1997: 258). Tuleks välja selgitada, kuivõrd ajakirjandus peegeldab narkomaania probleeme ja kuivõrd loob ise ettekujutusi narkoproblemaatikast. Arvestades meedia ja sotsiaalse elu dialoogilist sidet, on reaalsuse ja meediareaalsuse vahekord meediauurimise üks põhiküsimusi (van  Zoonen 1994).  Tänapäeval on konstruktsiooniküsimused seotud enamalt jaolt diskursuse kriitilise analüüsiga ning tegelevad võimu, hegemoonia ning ideoloogia küsimustega (van Dijk 1993,  Fairclough 1995, Harro 2003).